Tri kopce (vrch v Malých Karpatoch)

Tri kopce () je vrch v pohorí Malé Karpaty. Leží nad obcou Kuchyňa, približne  severozápadne od Modry. 

 Poloha 
Nachádza sa na juhu strednej časti pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji, na hranici okresov Malacky a Pezinok a zasahuje na katastrálne územie obce Kuchyňa a miest Modra a Pezinok. Najbližšími sídlami sú juhovýchodne ležiace časti miest Modra a Pezinok, západným smerom je to Kuchyňa a Pernek. Na vrchol nevedie značený chodník, Štefánikova magistrála vedie západným úbočím.

 Opis 
Tri kopce sú uzlovým vrchom, kde sa na hlavný hrebeň pripája rázsocha Veľkej homole. Na severnom úpätí sa nachádza dôležitá križovatka turistických trás v sedle Čermák, ktoré oddeľuje Modranskú Babu (), sedlo na západe oddeľuje vrch Skalnatá () a Čertov kopec (), juhozápadne leží Čmeľok (), južne Čierna skala () a Veľká homoľa () a východne vrch Kukla ().Malé Karpaty – Bratislava. Turistická mapa. 1 : 50 000. Harmanec: VKÚ, a. s., 2000. Severné svahy sú pramennou oblasťou riečky Malina, smerujúcej do rieky Morava. Južné svahy odvodňuje potok Vidlárová, ktorá je prítokom Blatiny, v povodí Malého Dunaja a rovnakým smerom odvádza vodu aj Vištucký potok z východných svahov. Vrch patrí do Chránenej krajinnej oblasti Malé Karpaty.

 Výhľady 
Súvislý lesný porast vrcholovej časti s menšími čistinami ponúka len obmedzený rozhľad. Z miest s nižšou vegetáciou možno pozorovať najmä okolité vrchy Malých Karpát, no tiež časť Podunajskej nížiny, Považský Inovec, Vtáčnik, Tribeč a juhozápadným smerom aj predhorie Álp.

 Prístup 
Na vrchol nevedie značený chodník, Štefánikova magistrála v trase Cesty hrdinov SNP vedie severným a chodník z Veľkej homole východným úbočím.

 po  červeno značenej magistrále:
 od severu od obce Sološnica (rázc. Sološnická dolina) cez rázc. Čermák
 od juhu z Pezinskej Baby cez Sedlo pod Javorinou
 po  žlto značenom chodníku:
 zo západu z obce Pernek cez Sedlo pod Javorinou
 od východu z Modry-Piesku cez rázc. Čermák
 po  zelenej značke cez rázc. Čermák:
 od západu z obce Kuchyňa
 od juhovýchodu z Pezinka cez Veľkú homoľu

 Referencie 

 Pozri aj 
 Pezinské Karpaty
 Homoľské Karpaty
 Zoznam vrcholov v Malých Karpatoch

 Externé odkazy 
 Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Malacky
Kategória:Vrchy v okrese Pezinok
Kategória:Kuchyňa (okres Malacky)
Kategória:Pezinok
Kategória:Modra